ନୂଆଦିଲ୍ଲୀଃ ଆଜି ସମ୍ବିଧାନ ଦିବସ। ଏହି ଅବସରରେ ପ୍ରଧାନ ବିଚାରପତି ଡିୱାଇ ଚନ୍ଦ୍ରଚୂଡ କହିଛନ୍ତି କି, ଭାରତର ସମ୍ବିଧାନ କେବଳ ଆଇନ ସମ୍ବଳିତ ନୁହେଁ ବରଂ ମାନବୀୟ ସଂଘର୍ଷ ଓ ଉତ୍ଥାନର ପ୍ରସଙ୍ଗକୁ କହିଥାଏ। ସମାଜରେ ପଛୁଆ ଓ ଦଳିତ ଏହାର ବୁନିୟାଦ ରଖିଛି। ସମ୍ବିଧାନର ନିର୍ମାଣ ଲଗାତର ଚାଲୁଥିବା ପ୍ରକ୍ରିୟା ଅଟେ। ବ୍ରିଟିଶ ରାଜ ଓ ଏହା ପୂର୍ବର କୋର୍ଟରେ ନାଗରିକମାନଙ୍କ ଅଧିକାରର ହନନ ହେଉଥିଲା।
ଡିୱାଇ ଚନ୍ଦ୍ରଚୂଡ କହିଥିଲେ କି, ମୁଁ ମୁଖ୍ୟ ବିଚାରପତି ଭାବେ ମୋର ଦାୟିତ୍ବ ସୁପ୍ରିମ କୋର୍ଟରେ ବିଚାରପତିମାନେଙ୍କ ସହ ଓ ଜିଲ୍ଲା ସ୍ତରରେ ନ୍ୟାୟପାଳିକା ସହ ମିଳିମିଶି ସାଧାରଣ ଲୋକଙ୍କ ପାଇଁ ନ୍ୟାୟ ସୁଲଭ କରାଇବାର ବ୍ୟବସ୍ଥା କରାଇବା। ଏହା ଆବଶ୍ୟକ କି, ନ୍ୟାୟପାଳିକା ଲୋକଙ୍କ ପର୍ଯ୍ୟନ୍ତ ପହଞ୍ଚିପାରୁ ଓ ଲୋକଙ୍କଠାରୁ ତା ପର୍ଯ୍ୟନ୍ତ ପହଞ୍ଚିବାର ଅପେକ୍ଷା କରାନଯାଉ।
କେଭିଡ କାଳରେ ଆମେ ବୈଷୟିକ ଢାଞ୍ଚାକୁ ମଜବୁତ କରି ଜନତା ପର୍ଯ୍ୟନ୍ତ ନ୍ୟାୟକୁ ପହଞ୍ଚାଇଛେ। ସମସ୍ତ ହାଇକୋର୍ଟ ଓ ଜିଲ୍ଲା କୋର୍ଟକୁ ଅନୁରୋଧ କି, ଏହି ଢାଞ୍ଚାକୁ ଶେଷ ନ କରି ବରଂ ମଜବୁତ କରିପାରିବା। ଫଳରେ ଏହା ମାଧ୍ୟମରେ ଆମେ ସିଷ୍ଟମକୁ ଆହୁରି ସୁବିଧାଜନକ କରି ପାରିବା।
ସେ ଆଗକୁ କହିଛନ୍ତି, ରାଷ୍ଟ୍ରପତି ଆଜି ବହୁ ଯୋଜନାଗୁଡିକର ଆରମ୍ଭ କରୁଛନ୍ତି। ଭର୍ଚ୍ୟୁଆଲ ଜଷ୍ଟିସ କ୍ଲାସ, ଡ୍ୟାସ ବୋଡ, ଜଷ୍ଟିସ ମୋବାଇଲ ଆପ ସହ ବହୁ ବ୍ୟବସ୍ଥାର ଆରମ୍ଭ ହେବାକୁ ଯାଉଛି। ଡିଜିଟାଲ ଗ୍ରୀନକୋର୍ଟ ବିନା ପେପେରର ହେବ। ଭାରତୀୟ ନ୍ୟାୟପାଳିକା ଜନତାଙ୍କ ଦ୍ବାର ପର୍ଯ୍ୟନ୍ତ ନ୍ୟାୟକୁ ଉପଲବ୍ଧ କରାଇବାକୁ ପ୍ରସ୍ତୁତ ଅଛି। ଯୁବା ଚିନ୍ତାଧାରା ନ୍ୟାୟକୁ ସୁଲଭ କରାଇବାର ପଥରେ ଆଗରେ ରହିଛି।
ସମ୍ବିଧାନ ଦିବସରରେ ଆଇନ ମନ୍ତ୍ରୀ କିରନ ରିଜିଜୁ କହିଛନ୍ତି କି, ବାବା ସାହେବ ଆମ୍ବେଦକର କହିଥିଲେ କି, ସ୍ବାଧୀନତା ପରେ ଆମେ ନିଜ ବିଫଳତାସବୁକୁ ଇଂରାଜୀ ଉପରେ ନଷ୍ଟ କରିବୁ ନାହିଁ। ଆମକୁ ଆମ ବିଫଳତାର ଦାୟିତ୍ବ ନେବାକୁ ହେବ। ନ୍ୟାୟ ପାଇବାକୁ ସୁବିଧା ପ୍ରଥମ ସର୍ତ୍ତ, ଯାହାକୁ ଆମେ ଆଧୁନିକ ଜ୍ଞାନ କୌଶଳରୁ ହାସଲ କରିବାରିବା। ଲୋକଙ୍କୁ ଆଇନର ପରିଭାଷା ଲୋକଭାଷାରେ ଉପଲବ୍ଧ କରାଇପାରିବା ବୋଲି ମନ୍ତ୍ରୀ କହିଛନ୍ତି।
() ଦେଶର ପରବର୍ତ୍ତୀ ପ୍ରଧାନ ବିଚାରପତି ହେବେ ଜଷ୍ଟିସ ଡିଓ୍ୱାଇ ଚନ୍ଦ୍ରଚୂଡ଼। ତେବେ ଜଷ୍ଟିସ ଚନ୍ଦ୍ରଚୂଡ଼ଙ୍କ ଲାଗି ଆଗକୁ ଯେତିକି ଆହ୍ୱାନ ରହିଛି। ତାଙ୍କ ନିଯୁକ୍ତିକୁ ତାଳ ଦେଇ ବିବାଦ ବି ସମାନ୍ତରାଳ ଭାବେ ମୁଣ୍ଡ ଟେକିଥିଲା। କ୍ଷମତାର ଦୁରୁପଯୋଗ ଭଳି ସଙ୍ଗୀନ ଅଭିଯୋଗ ଆଣି ଛନ୍ଦି ଦିଆଯାଇଥିଲା ବିବାଦରେ। କିନ୍ତୁ ବାର୍ କାଉନସିଲ ଅଫ ଇଣ୍ଡିଆ ଚଟାଣ ଭଳି ଚନ୍ଦ୍ରଚୂଡ଼ଙ୍କ ସପକ୍ଷରେ ଛିଡ଼ାହୋଇଛି।
ଆସନ୍ତା ୨ ବର୍ଷ ଭିତରେ ଅର୍ଥାତ୍ ଚଳିତ ମାସରୁ ସେପ୍ଟେମ୍ୱର ୨୦୨୪ ଭିତରେ, ୧୮ ବିଚାରପତି ପଦବୀ ଖାଲି ହେବାକୁ ଯାଉଛି। ଚଳିତ ବର୍ଷ ସୁପ୍ରିମକୋର୍ଟରୁ ୪ ବିଚାରପତି ଅବସର ନେବେ। ସର୍ବୋଚ୍ଚ ଅଦାଲତରେ ମଞ୍ଜୁରୀପ୍ରାପ୍ତ ବିଚାରପତି ସଂଖ୍ୟା ୩୪ ଥିଲା ବେଳେ ଏବେ ୨୯ ଜଣ ବିଚାରପତି ଅଛନ୍ତି। ଯେହେତୁ ସୁପ୍ରିମକୋର୍ଟ କଲେଜିୟମ ନୂଆ ନିଯୁକ୍ତି ଉପରେ ଅଙ୍କୁଶ ଲଗାଇଛି, ସେଥିଲାଗି ପରବର୍ତ୍ତୀ ତଥା ନୂଆ ପ୍ରଧାନ ବିଚାରପତି ଜଷ୍ଟିସ ଡି.ଓ୍ୱାଇ.ଚନ୍ଦ୍ରଚୂଡ଼ଙ୍କ ନେତୃତ୍ୱରେ ଗଠିତ କଲେଜିୟମ ଲାଗି ବିଚାରପତି ପଦ ପୂରଣ କରିବା ବଡ଼ ଟାସ୍କ ସାଜିବ। ତାଙ୍କ କାର୍ଯ୍ୟକାଳର ଦୁଇ ବର୍ଷ ଭିତରେ ତାଙ୍କ ନେତୃତ୍ୱରେ ଗଠିତ କଲେଜିୟମକୁ ଖାଲି ପଡ଼ିବାକୁ ଯାଉଥିବା ୧୮ ବିଚାରପତି ପଦବୀ ପୂରଣ କରିବାକୁ ପଡ଼ିବ।
୧୪ ବିଚାରପତି ପଦବୀ ଖାଲି ଭିତରେ ଚଳିତ ବର୍ଷ ଦୁଇ ଜଣ, ୨୦୨୩ରେ ୯ ଜଣ ଓ ୨୦୨୪ରେ ୩ ଜଣ ଅବସର ନେବାକୁ ଯାଉଛନ୍ତି। ପ୍ରଧାନ ବିଚାରପତି ଜଷ୍ଟିସ ୟୁ.ୟୁ ଲଳିତଙ୍କ ସମେତ ଆଉ ଜଣେ ବିଚାରପତିଙ୍କ ଅବସର ପରେ ଆସନ୍ତା ମାସରେ ସୁପ୍ରିମକୋର୍ଟରେ ବିଚାରପତି ସଂଖ୍ୟା ୨୭କୁ ଖସିଯିବ। ଏମିତିରେ ସିଜେଆଇ ଜଷ୍ଟିସ ଲଳିତଙ୍କ ନେତୃତ୍ୱାଧୀନ କଲେଜିୟମରେ ଅନ୍ୟତମ ସଦସ୍ୟ ଥାଇ ବି ବିନା ବିଚାରବିମର୍ଶରେ ବିଚାରପତି ନିଯୁକ୍ତି ସମ୍ପର୍କିତ ସୁପାରିଶକୁ ନେଇ ଆପତ୍ତି ଉଠାଇ ଜଷ୍ଟିସ ଚନ୍ଦ୍ରଚୂଡ଼ ଚର୍ଚ୍ଚାର ପରିଧିକୁ ଆସିସାରିଛନ୍ତି।
ସେପଟେ ଜଷ୍ଟିସ ଚନ୍ଦ୍ରଚୂଡ଼ ନିଜ ପଦବୀର ଦୁରୁପଯୋଗ କରି ନିଜ ପୁଅକୁ ଅହେତୁକ ଫାଏଦା ଦେଇଥିବା ନେଇ ଗୁରୁତର ଅଭିଯୋଗ ଆସିଛି। ସୁପ୍ରିମକୋର୍ଟ ଆଣ୍ଡ ହାଇକୋର୍ଟ ଲିଟିଗାଣ୍ଟ ଆସୋସିଏସନର ସଭାପତି ଭାବରେ ଅଭିଯୋଗକାରୀ ରସିଦ ଖାନ୍ ପଠାନ୍ ଅଭିଯୋଗ କରିଛନ୍ତି କି, ବମ୍ୱେ ହାଇକୋର୍ଟରେ ଏକ ମାମଲାରେ ତାଙ୍କ ପୁଅ ଅଭିନବ ଚନ୍ଦ୍ରଚୂଡ଼ ଯେଉଁଠି ଜଣେ ଆଇନଜୀବୀ ହିସାବରେ ଲଢୁଥିଲେ, ସେ ମାମଲାରେ ତାଙ୍କ ମହକିଲ ସପକ୍ଷରେ ଅର୍ଡର ପାସ୍ କରିଛନ୍ତି ତାଙ୍କ ବାପା ତଥା ଜଷ୍ଟିସ ଚନ୍ଦ୍ରଚୂଡ଼। ମାମଲାଟି ଅର୍ଥ ହେରଫେର ସମ୍ପର୍କିତ ଥିଲା।
ଅଭିଯୁକ୍ତ ସାଗର ସୂର୍ଯ୍ୟବଂଶୀ ଓ ଶୀତଲ ତେଜଓ୍ୱାନିଙ୍କ ଲାଗି ଲଢ଼ୁଥିଲେ ଅଭିନବ ଚନ୍ଦ୍ରଚୂଡ଼। ଉଭୟ ବାପ ପୁଅ ଅନ୍ୟ ପିଟିସନ ଦାଖଲକାରୀ ଓ ଏପରିକି ହାଇକୋର୍ଟ ଉପରେ ବି ଚାପ ପକାଇଥିବାର ଅଭିଯୋଗ ଆଣିଥିଲେ ପଠାନ୍। ଏପରିକି ରହିତାଦେଶ ଉଠାଇଦେବାକୁ କୁଆଡେ ରାଜ୍ୟ ସରକାର ବମ୍ୱେ ହାଇକୋର୍ଟରେ ପିଟିସନ ଦାୟର କରିଛନ୍ତି ଆଉ ବମ୍ୱେ ହାଇକୋର୍ଟ ସେଥିଲାଗି ଅଭିଯୋଗକାରୀଙ୍କ କଥା ଶୁଣୁନାହାନ୍ତି ବୋଲି ମିଛ ଓ ଜାଲି ପିଟିସନ ପଡ଼ିଥିଲା।
ବାସ୍ତବରେ କହିବାକୁ ଗଲେ ରାଜ୍ୟ ସରକାର କୌଣସି ଆବେଦନ କରିନାହାନ୍ତି କି ସୁପ୍ରିମକୋର୍ଟକୁ ବି ଯାଇନାହାନ୍ତି। କିନ୍ତୁ ଏହା ସତ୍ତ୍ୱେ କେମିତି ସୁପ୍ରିମକୋର୍ଟରେ ମାମଲା ପହଞ୍ଚିଲା। ତା ପୁଣି ଜଷ୍ଟିସ ଚନ୍ଦ୍ରଚୂଡ଼ଙ୍କ ଖଣ୍ଡପୀଠରେ ଏହାର ଶୁଣାଣୀ ହେଲା ଓ ଯେଉଁ ଆବେଦନର କୌଣସି ଆଧାର ନାହିଁ, ତା ଉପରେ ବିଚାର ବି ହେଲା କହି ଅଭିଯୋଗକାରୀ ଅଙ୍ଗୁଳି ଉଠାଇଛନ୍ତି।
ନଭେମ୍ୱର ୨୯, ୨୦୨୧ରେ ଜଷ୍ଟିସ ଚନ୍ଦ୍ରଚୂଡ଼ଙ୍କ ଖଣ୍ଡପୀଠରେ ଏହାର ଶୁଣାଣୀ ହୋଇଥିଲା। ଆଉ ପୂର୍ବ ପ୍ରାୟୋଜିତ ଷଡ଼ଯନ୍ତ୍ରର ଅଂଶବିଶେଷ ହେତୁ ରାଜ୍ୟ ସରକାରଙ୍କର କାଉନସେଲରଙ୍କୁ ନାଁ ପକ୍ଷ ରଖିବାକୁ ଡକାଗଲା ନା ପ୍ରତିପକ୍ଷଙ୍କୁ କୌଣସି ନୋଟିସ୍ କରାଗଲା। ଆଉ ନିଜ ପୁଅର ମହକିଲ ସପକ୍ଷରେ ଜଷ୍ଟିସ ଚନ୍ଦ୍ରଚୂଡ଼ ରାୟ ଦେଇଥିଲେ ବୋଲି ଅଭିଯୋଗକାରୀ ପଠାନ୍ ଅଙ୍ଗୁଳି ନିର୍ଦେଶ କରିଛନ୍ତି।
କନଫ୍ଲିକ୍ଟ ଅଫ ଇଣ୍ଟେରେଷ୍ଟ ଆଧାରରେ ଜଷ୍ଟିସ ଚନ୍ଦ୍ରଚୂଡ଼ଙ୍କ ନାଁ ପରବର୍ତ୍ତୀ ସିଜେଆଇ ଭାବରେ ସୁପାରିଶ ନ କରିବାକୁ ଏବେକାର ପ୍ରଧାନ ବିଚାରପତି ଜଷ୍ଟିସ ଲଳିତଙ୍କୁ ବି ଅନୁରୋଧ କରିଥିଲେ ଅଭିଯୋଗକାରୀ ରସିଦ୍ ପଠାନ୍। କେବଳ ଏତିକି ନୁହେଁ, ଜଷ୍ଟିସ ଚନ୍ଦ୍ରଚୂଡ଼ ୟୁଏସ ଗ୍ରୀନକାର୍ଡ ହାତେଇଥିବା ଅଭିଯୋଗ ହୋଇଛି। ମାଇକ୍ରୋ ବ୍ଲଗିଂ ସାଇଡପେ ଇନ୍ଦ୍ରା ବାଜରା ନାମକ ବ୍ୟକ୍ତି ଟ୍ୱିଟରରେ ଏହି ଅଭିଯାଗ ଆଣି ଏହା କଅଣ କନଫ୍ଲିକ୍ଟ ଅଫ ଇଣ୍ଟେରେଷ୍ଟର ସ୍ପଷ୍ଟ ମାମଲା ନୁହେଁ କି ବୋଲି ପଚାରିଛନ୍ତି।
ସେପଟେ ଜଣେ ବିବାହିତା ମହିଳା ନିଜ ଇଛା ମୁତାବକ ବାହାରର କୌଣସି ବ୍ୟକ୍ତି ସହ ଯୌନସମ୍ୱନ୍ଧ ରଖିପାରେ ବୋଲି ଜଷ୍ଟିସ ଚନ୍ଦ୍ରଚୂଡ଼ ଦେଇଥିବା ଏକ ରାୟକୁ ନେଇ ବିଦାବ ଓ ବିତର୍କର ପାହାଡ଼ ବି ଛିଡ଼ା ହୋଇଥିଲା। ଏଥିଲାଗି ସ୍ୱାମୀର କୌଣସି ସହମତି ଲୋଡ଼ିବା ଆବଶ୍ୟକ ନାହିଁ। ଜଣେ ମହିଳାଙ୍କ ଯୌନସମ୍ପର୍କ ଉପରେ ସ୍ୱାମୀର ଏକଚାଟିଆ ଅଧିକାର ନାହିଁ। ଏହାକୁ ନେଇ ସୋସିଆଲ ମିଡ଼ିଆରେ ଜୋରଦାର ଶାଣିତ ଟାର୍ଗେଟ କରାଯାଇଥିଲା ଜଷ୍ଟିସ ଚନ୍ଦ୍ରଚୂଡ଼ଙ୍କୁ।
ସେପେଟ ଜଷ୍ଟିସ ଚନ୍ଦ୍ରଚୂଡ଼ଙ୍କ ବିରୁଦ୍ଧରେ କନଫ୍ଲିକ୍ଟ ଅଫ ଇଣ୍ଟରେଷ୍ଟକୁ ନେଇ ଉଠିଥିବା ସମସ୍ତ ଅଭିଯୋଗକୁ ଭିତ୍ତିହୀନ ବୋଲି ଦର୍ଶାଇଛି ବାର୍ କାଉନସିଲ୍ ଅଫ ଇଣ୍ଡିଆ। ଜଷ୍ଟିସ ଚନ୍ଦ୍ରଚୂଡ଼ ଭାରତର ନାଗରିକ। କିଛି ନ୍ୟସ୍ତସ୍ୱାର୍ଥ ବ୍ୟକ୍ତି ନ୍ୟାୟିକ ପ୍ରଶାସନରେ ଅଯଥା ହସ୍ତକ୍ଷେପ କରି ନ୍ୟାୟାଳୟରେ ଥିବା ସ୍ୱଛତାକୁ କଳୁଷିତ କରିବାରେ ବ୍ୟସ୍ତ। ଯେତେବେଳେ ପରବର୍ତ୍ତୀ ପ୍ରଧାନ ବିଚାରପତି ଦୌଡ଼ରେ ଜଷ୍ଟିସ ଚନ୍ଦ୍ରଚୂଡ଼ ଥିବା ଜଣାପଡ଼ିଲା, ସେତେବେଳେ ନାନା ମିଛ ଆରୋପ ଲଦି ତାଙ୍କ ଛବିକୁ ମଳିନ କରିବାକୁ କେତେକଙ୍କ ଚକ୍ରାନ୍ତ ବୋଲି କହିଛି ବାର୍ କାଉନସିଲ ଅଫ ଇଣ୍ଡିଆ।
ଏପରିକି ନିଜ ପୁଅ ଉକ୍ତ ମାମଲାରେ ଲଢ଼ୁଥିବା କଥା ବି ଜାଣିନଥିଲେ ଜଷ୍ଟିସ ଚନ୍ଦ୍ରଚୂଡ଼। କେବଳ ଶସ୍ତା ପ୍ରଚାର ଲାଗି ଉଦ୍ଦିଷ୍ଟ ଏଭଳି ଭିତ୍ତିହୀନ ଅଭିଯୋଗ। ଆଇନଜୀବୀ ରସିଦ ଖାନ୍ ପଠାନଙ୍କ ବିରୁଦ୍ଧରେ ଶୃଙ୍ଖଳାଗତ ଆକ୍ସନ ଲାଗି ସୁପାରିଶ କରିବା ସହ ଜଷ୍ଟିସ ଚନ୍ଦ୍ରଚୂଡ଼ଙ୍କ ଭଳି ଜ୍ଞାନୀ, ସ୍ୱଛ ଓ ମର୍ଯ୍ୟାଦାସମ୍ପନ୍ନ ବ୍ୟକ୍ତିତ୍ୱଙ୍କ ସାଙ୍ଗରେ ସବୁବେଳେ ଛିଡା ହୋଇଛୁ ବୋଲି ବାର୍ କାଉନସିଲ ଅଫ ଇଣ୍ଡିଆ କହିଛି। ଏହା ସହ ଏଭଳି ମିଛ ଅଭିଯୋଗକୁ ନଜରଅନ୍ଦାଜ କରି ଲୋକଙ୍କୁ ନ୍ୟାୟ ଦେବା ବାଟରେ ଆଗେଇଯାଆନ୍ତୁ କହି ଚନ୍ଦ୍ରଚୂଡ଼ଙ୍କୁ ଅପିଲ ବି କରିଛି ବାର୍ କାଉନସିଲ ଅଫ ଇଣ୍ଡିଆ।
() ସୁପ୍ରିମକୋର୍ଟର ପରବର୍ତ୍ତୀ ପ୍ରଧାନ ବିଚାରପତି ହେବେ ଜଷ୍ଟିସ ଡିଓ୍ୱାଇ ଚନ୍ଦ୍ରଚୂଡ଼। ଏ ନେଇ ପ୍ରଧାନ ବିଚାରପତି ଜଷ୍ଟିସ ୟୁୟୁ ଲଳିତ ତାଙ୍କ ନାଁ ସୁପାରିଶ କରିବା ସହ ଆଜି ସୁପ୍ରିମକୋର୍ଟ ପରିସରରେ ଥିବା ବିଚାରପତି ଲାଉଞ୍ଜରେ ବିଧିବଦ୍ଧ ଭାବେ ତାଙ୍କୁ ଏ ସମ୍ପର୍କିତ ଚିଠିକୁ ବି ହସ୍ତାନ୍ତର କରିଛନ୍ତି। ସର୍ବୋଚ୍ଚ ଅଦାଲତରେ ନିଯୁକ୍ତି ପ୍ରକ୍ରିୟାକୁ ନେଇ ଯାହା ପରମ୍ପରା ଅଛି, ସିଜେଆଇ ପଦବୀରେ ସବୁଠୁ ବରିଷ୍ଠ ତାଲିକାରେ ଥିବା ବ୍ୟକ୍ତି ହିଁ ବସିବେ। ତାହାର ଅନୁପାଳନ କରାଯାଇଛି।
ଜଷ୍ଟିସ ଡି. ଓ୍ୱାଇ.ଚନ୍ଦ୍ରଚୂଡ଼ ହେବେ ଦେଶର ପରବର୍ତ୍ତୀ ପ୍ରଧାନ ବିଚାରପତି। ଦେଶର ୫୦ତମ ପ୍ରଧାନ ବିଚାରପତି ଭାବେ ସେ ଆସନ ଅଳଙ୍କୃତ କରିବାକୁ ଯାଉଛନ୍ତି। ସୁପ୍ରିମକୋର୍ଟରେ ଏବେ ପ୍ରଧାନ ବିଚାରପତି ଜଷ୍ଟିସ ୟୁ ୟୁ ଲଳିତ ଆସନ୍ତା ନଭେମ୍ୱର ୮ ତାରିଖରେ ଅବସର ନେବାକୁ ଯାଉଛନ୍ତି। ଦେଶର ୫୦ ତମ ପ୍ରଧାନ ବିଚାରପତି ତଥା ତାଙ୍କର ଉତ୍ତରାଧିକାରୀଙ୍କ ନାଁ ସୁପାରିଶ କରିବାକୁ କେନ୍ଦ୍ର ଆଇନ ମନ୍ତ୍ରୀ କିରଣ ରିଜ୍ଜୁ ତାଙ୍କୁ ଚିଠି ଲେଖିଥିଲେ। ଆଉ ଏହି କ୍ରମରେ ଓ ପ୍ରୋଟୋକଲକୁ ଦେଖିଲେ, ସିଜେଆଇ ତାଙ୍କର ଉତ୍ତରାଧିକାରୀ ଭାବେ ସୁପ୍ରିମକୋର୍ଟର ବରିଷ୍ଠତମ ବିଚାରପତିଙ୍କ ନାଁ ସୁପାରିଶ କରିଥାଆନ୍ତି। ତେଣୁ ସିଜେଆଇ ଜଷ୍ଟିସ ଚନ୍ଦ୍ରଚୂଡ଼ଙ୍କ ନାଁ ତାଙ୍କ ଉତ୍ତରାଧିକାରୀ ଭାବେ ସୁପାରିଶ କରିଛନ୍ତି। ଏମିତିରେ ଜଷ୍ଟିସ ଚନ୍ଦ୍ରଚୂଡ଼ ସୁପ୍ରିମକୋର୍ଟର ଦ୍ୱିତୀୟ ବରିଷ୍ଠତମ ବିଚାରପତି।
ଚନ୍ଦ୍ରଚୂଡ଼ଙ୍କ ନାଁ ସରକାରଙ୍କୁ ସେ ସୁପାରିଶ କରିଥିବାର ଚିଠିକୁ ସୁପ୍ରିମକୋର୍ଟ ପରିସରରେ ଥିବା ବିଚାରପତି ଲାଉଞ୍ଜରେ ସମସ୍ତଙ୍କ ଉପସ୍ଥିତିରେ ମଙ୍ଗଳବାର ହସ୍ତାନ୍ତର କରିଥିଲେ ସିଜେଆଇ। ଚନ୍ଦ୍ରଚୂଡ଼ଙ୍କ କାର୍ଯ୍ୟକାଳ ୨ ବର୍ଷ ରହିବ। ନଭେମ୍ୱର ୯ରେ ଦେଶର ୫୦ ତମ ପ୍ରଧାନ ବିଚାରପତି ଭାବେ ପଦ ଓ ଗୋପନୀୟତାର ଶପଥ ନେବେ। ନଭେମ୍ୱର ୧୦, ୨୦୨୪ରେ ସେ ଅବସର ନେବେ। ଜଷ୍ଟିସ ଚନ୍ଦ୍ରଚୂଡ଼ଙ୍କ ପିତା ଜଷ୍ଟିସ୍ ଓ୍ୱାଇ ଭି ଚନ୍ଦ୍ରଚୂଡ଼ ଦେଶର ୧୬ତମ ପ୍ରଧାନ ବିଚାରପତି ଥିଲେ। ସେଥିଲାଗି ଏବେଠୁ କୁହାଯାଉଛି କି, ପୂର୍ବତନ ସିଜେଆଇଙ୍କ ପୁଅ ଏବେ ଦେଶର ପରବର୍ତ୍ତୀ ସିଜେଆଇ ହେବାକୁ ଯାଉଛନ୍ତି। ପ୍ରଧାନ ବିଚାରପତି ଜଷ୍ଟିସ ୟୁୟୁ ଲଳିତଙ୍କ ୭୪ ଦିନର କାର୍ଯ୍ୟକାଳ ଆସନ୍ତା ମାସ ୮ ତାରିଖରେ ଶେଷ ହେଉଛି।
ସେଥିଲାଗି ପ୍ରଧାନ ବିଚାରପତି ଚୟନ ପ୍ରକ୍ରିୟା ଆରମ୍ଭ ହୋଇଥିଲା। ପରମ୍ପରା ଅନୁସାରେ ପରବର୍ତ୍ତୀ ପ୍ରଧାନ ବିଚାରପତି କିଏ ହେବେ, ସେ ସମ୍ପର୍କିତ ନାଁ ଓ ସୁପାରିଶ ପତ୍ର ଏବେକାର ପ୍ରଧାନ ବିଚାରପତିଙ୍କଠୁ ଲୋଡ଼ିଥିଲେ ଆଇନ ମନ୍ତ୍ରୀ କିରଣ ରିଜ୍ଜୁ। କାରଣ ନାଁ ଓ ସୁପାରିଶ ପତ୍ର ପାଇବା ପରେ ଏହାକୁ ପ୍ରଧାନମନ୍ତ୍ରୀଙ୍କ ପାଖକୁ ପଠାଇଥାଏ ଆଇନ ମନ୍ତ୍ରଣାଳୟ। ଆଉ ମହାମହିମ ରାଷ୍ଟ୍ରପତିଙ୍କୁ ପରବର୍ତ୍ତୀ ସିଜେଆଇ ନିଯୁକ୍ତି ଉପରେ ମୋହର ଲଗାଇବାକୁ ପ୍ରଧାନମନ୍ତ୍ରୀ ପରାମର୍ଶ ଦିଅନ୍ତି। ତେବେ ଏ ସବୁ ପ୍ରକ୍ରିୟା ଏବେକାର ସିଜେଆଇଙ୍କ ଅବସରର ମାସକ ଆଗରୁ ସରିଥାଏ। ଆଉ ଏହି କ୍ରମରେ ଜଷ୍ଟିସ ଚନ୍ଦ୍ରଚୂଡ଼ଙ୍କ ନାଁ ସୁପାରିଶ କରିବା ଓ ସେ ହିଁ ଦେଶର ପରବର୍ତ୍ତୀ ପ୍ରଧାନ ବିଚାରପତି ହେବାର ପ୍ରକ୍ରିୟାକୁ ସମାପନ କରିଛନ୍ତି ସିଜେଆଇ ଜଷ୍ଟିସ ୟୁୟୁ ଲଳିତ। ବଡ଼ କଥା ହେଲା କି, ସୁପ୍ରିମକୋର୍ଟ କଲେଜିୟମରେ ବିଚାରପତି ନିଯୁକ୍ତି ପ୍ରକ୍ରିୟାକୁ ନେଇ ବିବାଦ ଘନେଇଥିଲା ସମୟରେ ଏଭଳି ସୁପାରିଶ ଓ ନିଯୁକ୍ତିକୁ ନେଇ ଚର୍ଚ୍ଚା ହେଉଛି।
ପଦୋନ୍ନତି ପାଇ ସୁପ୍ରିମକୋର୍ଟରେ ନିଯୁକ୍ତ ହେବାକୁ ଥିବା ସମ୍ଭାବ୍ୟ ପ୍ରାର୍ଥୀଙ୍କୁ ଚୂଡ଼ାନ୍ତ କରିବା ସକାଶେ ସିଜେଆଇଙ୍କ ନିଷ୍ପତ୍ତିକୁ କଲେଜିୟମରେ ଯେଉଁ ଦୁଇ ବିଚାରପତି ଆପତ୍ତି ଉଠାଇଥିଲେ, ସେମାନଙ୍କ ମଧ୍ୟରେ ଅଛନ୍ତି ଜଷ୍ଟିସ ଚନ୍ଦ୍ରଚୂଡ଼। ଏକ ଅପ୍ରତ୍ୟାଶିତ ଘଟଣାକ୍ରମରେ କଲେଜିୟମ ୨ ବିଚାରପତିଙ୍କ ନାଁ ପ୍ରଘଟ କରିବାରୁ ଏ କଥା ସାମ୍ନାକୁ ଆସିଛି। ଜଷ୍ଟିସ ଚନ୍ଦ୍ରଚୂଡ଼ଙ୍କ ସମେତ ଜଷ୍ଟିସ ଏସ.ଅବଦୁଲ୍ ନାଜିର ସିଜେଆଇଙ୍କ ସୁପାରିଶ ଉପରେ ଆପତ୍ତି ଉଠାଇଥିଲେ। ଅକ୍ଟୋବର ୯ରେ ସ୍ୱାକ୍ଷରିତ ବିବୃତ୍ତିକୁ ସାର୍ବଜନୀନ କରାଯାଇଛି। କଲେଜିୟମ ବୈଠକଗୁଡ଼ିକୁ ସାଧାରଣତଃ ବିଚାରପତିଙ୍କ ଉପସ୍ଥିତିରେ ଅନୁଷ୍ଠିତ ହୋଇଥାଏ। ଯଦି ପ୍ରାର୍ଥୀଙ୍କ ନାଁକୁ ନେଇ କୌଣସି ମତଭେଦ ଦେଖାଦିଏ, ଚୂଡ଼ାନ୍ତ ତାଲିକା ବାହାରିବା ଆଗରୁ ପ୍ୟାନେଲ ତାକୁ ଆପୋଷ ଆଲୋଚନା ଜରିଆରେ ଦୂର କରିଥାଏ।
ତେବେ ସେପ୍ଟେମ୍ୱର ୩୦ ବୈଠକରେ ବ୍ୟକ୍ତିଗତ ଭାବେ ଉପସ୍ଥିତ ହୋଇପାରିନଥିବା କଲେଜିୟମ ସଦସ୍ୟଙ୍କ ମତାମତ ପତ୍ର ଜରିଆରେ ଗ୍ରହଣ କରିବାକୁ ସିଜେଆଇ ନିଷ୍ପତ୍ତି ନେଇଥିଲେ। ଏହି ଲେଟର ରୁଟ୍ ପ୍ରସ୍ତାବ ସପକ୍ଷରେ ଜଷ୍ଟିସ ସଞ୍ଜୟ କିଷାନ୍ କୌର, କେ.ଏମ.ଜୋସେଫ୍ ସହମତି ପ୍ରକାଶ କରିଥିଲା ବେଳେ ଜଷ୍ଟିସ ଚନ୍ଦ୍ରଚୂଡ଼ ଓ ଜଷ୍ଟିସ ନାଜିର୍ ବିରୋଧ କରିଥିଲେ। ଆପତ୍ତି ଉଠାଇଥିବା ଦୁଇ ବିଚାରପତିଙ୍କ ନାଁ କଲେଜିୟମ ପକ୍ଷରୁ ପ୍ରଘଟ ପରେ ଏବେକାର ସିଜେଆଇ ଲଳିତ ଓ ତାଙ୍କର ଉତ୍ତରାଧିକାରୀ ଜଷ୍ଟିସ ଚନ୍ଦ୍ରଚୂଡ଼ ଏକ ପ୍ରକାର ମୁହାଁମୁହିଁ ଅବସ୍ଥାକୁ ଆସିଥିବା ସାଧାରଣରେ ଚର୍ଚ୍ଚା ହେଉଛି। କଲେଜିୟମର ଏଭଳି ଆଭିମୁଖ୍ୟ ଉଚିତ ପରମ୍ପରା ସୃଷ୍ଟି କରିନି ବୋଲି ଅନେକ ଆଇନ ବିଶାରଦ ମତ ଦେଉଛନ୍ତି।
ନୂଆଦିଲ୍ଲୀଃ ଆଇନ ସହାୟତା ଯୋଗାଣରେ ଅବହେଳା । ସେଥିଲାଗି ଯଥାସମ୍ଭବ ଲୋକଙ୍କୁ ଆଇନ ସହାୟତା ଦେବାକୁ ଯୁବ ଓକିଲଙ୍କୁ ଆହ୍ୱାନ ଦେଇଛନ୍ତି ସୁପ୍ରିମକୋର୍ଟର ପ୍ରଧାନ ବିଚାରପତି। ନାସନାଲ ଲ ୟୁନିଭରସିଟିର ସମାବର୍ତ୍ତନ ଉତ୍ସବରେ ଯୋଗ ଦେଇ ଚିନ୍ତାପ୍ରକଟ କରିଛନ୍ତି ପ୍ରଧାନ ବିଚାରପତି ଜଷ୍ଟିସ ୟୁୟୁ ଲଳିତ।
ଦେଶରେ ଲୋକଙ୍କୁ ଉଚିତ୍ ସମୟରେ ଆଇନ ସହାୟତା ମିଳୁନି। ଆଇନ ସହାୟତା ଆବଶ୍ୟକ କରୁଥିବା ଲୋକଙ୍କୁ ଏହି ସେବା ଦେବାକୁ କୁଣ୍ଠାବୋଧ କରୁଛନ୍ତି ଆଇନଜୀବୀ। ସେଥିଲାଗି ଏହି ସହାୟତା ସେବା କ୍ରମାଗତ ଅବହେଳା ହୋଇଚାଲିଛି। ଏଭଳି ଶବ୍ଦରେ ଆଇନ ସହାୟତାକୁ ନେଇ ଉଦବେଗ ପ୍ରକାଶ କରିଛନ୍ତି ସୁପ୍ରିମକୋର୍ଟର ପ୍ରଧାନ ବିଚାରପତି ଜଷ୍ଟିସ ୟୁୟୁ ଲଳିତ। ନାସନାଲ ଲିଗାଲ ସର୍ଭିସ ଅଥୋରିଟି ବା ନାଲସାର ପୂର୍ବତନ ନିର୍ବାହୀ ଅଧ୍ୟକ୍ଷ ଭାବରେ ଜଷ୍ଟିସ ଲଳିତ ଏ କାମକୁ ତ୍ୱରାନ୍ୱିତ କରିବାକୁ ଯୁବ ଓକିଲଙ୍କୁ ଅପିଲ୍ କରିଛନ୍ତି। ଯୁବ ଲ ଗ୍ରାଜୁଏଟ୍ ଯଥାସମ୍ଭବ ସେମାନଙ୍କର ସମୟ ଓ ଶକ୍ତିକୁ ଆଇନ ସହାୟତା ଦେବାରେ ସମର୍ପିତ କରନ୍ତୁ ବୋଲି ଚାହିଁଛନ୍ତି ପ୍ରଧାନ ବିଚାରପତି।
ଗତ ଦେଢ଼ ବର୍ଷ ହେଲା ଆଇନ ସହାୟତା ସେବା ସହ ସେ ସଂପୃକ୍ତ ଅଛନ୍ତି। କିନ୍ତୁ ଦେଖିଲେ ଯେ, ଦେଶରେ ଏହି ସେବା ପୁରା ଅବହେଳିତ ଅବସ୍ଥାରେ ଅଛି ବୋଲି କହିଛନ୍ତି ପ୍ରଧାନ ବିଚାରପତି। ନିଜର ଲିଗାଲ ପ୍ରଫେସନକୁ ପ୍ୟାସନ ଭାବେ ଗ୍ରହଣ କରନ୍ତୁ। କିନ୍ତୁ ତା ସହ ସମାନ୍ତରାଳ ଭାବେ ଭଲ ମଣିଷ ଓ ଦେଶ ପାଇଁ ଉପଯୋଗୀ ମଣିଷ ଭାବେ ବି ବିବେଚିତ ହେବାକୁ ପ୍ରୟାସ କରନ୍ତୁ ବୋଲି କହିଛନ୍ତି ଜଷ୍ଟିସ୍ ଲଳିତ।
ଦୁର୍ବଳ ବର୍ଗଙ୍କୁ ମାଗଣାରେ ଆଇନ ସହାୟତା ଦେବା, ଆଇନ ସଚେତନତା ସୃଷ୍ଟି, ଲୋକ ଅଦାଲତ ଜରିଆରେ ସମାଧାନ କରିବା, ଆପୋଷ ଆଲୋଚନା ଜରିଆରେ ସମସ୍ୟା ଦୂର କରିବା, ପୀଡିତଙ୍କୁ କ୍ଷତିପୂରଣ ଆଦି ଦେବା ଉଦ୍ଦେଶ୍ୟରେ ୧୯୯୫ରେ ନାଲସା ଗଠନ ହୋଇଥିଲା। ତ୍ୱରିତ ବିଚାର ଲାଗି ନାଲସାର ଭୂମିକା ଗୁରୁତ୍ୱପୂର୍ଣ୍ଣ ବୋଲି ଅତୀତରେ କହିଛନ୍ତି ପ୍ରଧାନମନ୍ତ୍ରୀ ମୋଦି। ମାଗଣା ଆଇନ ସହାୟତା ବାବଦରେ ଅନେକ ଜାଣିନଥିବା ସହ ଏଥିଲାଗି ଆଇନଜୀବିଙ୍କ ଅନାଗ୍ରହ ବିଚାରାଧୀନ ବନ୍ଦୀଙ୍କ ବିଚାରରେ ପ୍ରତିବନ୍ଧକ ସାଜିଛି।
ନୂଆଦିଲ୍ଲୀଃ ମୋ ପାଖରେ କେବେ କୌଣସି ଚାମ୍ବର ନ ଥିଲା। ସୁପ୍ରିମକୋର୍ଟ ଓକିଲଙ୍କ ପାଇଁ ଚାମ୍ବର ବ୍ଲକ୍ସ ତିଆରି ପାଇଁ ୧.୩୩ ଏକର ଜମି ଆବଣ୍ଟନର ନିର୍ଦ୍ଦେଶ ସହରୀ ବିକାଶ ମନ୍ତ୍ରଣାଳୟକୁ ଦେବାକୁ ନେଇ ହୋଇଥିବା ଯାଚିକାର ଶୁଣାଣି କାଳରେ ସିଜେଆ ୟୁୟୁ ଲଳିତ ଏହା କହିଛନ୍ତି।
୧.୩୩ ଏକର ଜମିରେ ଓକିଲଙ୍କ ଚାମ୍ବର ନିର୍ମାଣ ପାଇଁ ସୁପ୍ରିମ କୋର୍ଟରେ ଦାୟର ଯାଚିକାର ଶୁଣାଣି ସିଜେଆଇ ୟୁୟୁ ଲଳିତ ଓ ଜଷ୍ଟିସ ରବିନ୍ଦ୍ର ଭଟ୍ଟଙ୍କ ଖଣ୍ଡପୀଠରେ ହୋଇଛି। ଶୁଣାଣି କାଳରେ ସିଜେଆଇ କହିଥିଲେ, କୌଣସି ଓକିଲକୁ ସର୍ବକାଳୀନ ଚାମ୍ବର ମିଳିନ ଥାଏ, ନାହିଁ ବଂଶାନୁଗତ। ଏହା ଜନତାଙ୍କ ସମ୍ପତ୍ତି, ଲୋକ ସମ୍ପତ୍ତି। ଆପଣମାନଙ୍କୁ ନିୟମ କରିବାକୁ ହେବ କି, ଓକିଲଙ୍କୁ ସର୍ବକାଳୀନ ପାଇଁ ଚାମ୍ବର ମିଳିବ ନାହିଁ।
ଜଷ୍ଟିସ ରବିନ୍ଦ୍ର ଭଟ୍ଟ ଏହାକୁ ନେଇ କହିଥିଲେ କି, କିନ୍ତୁ ଆମେ ଅନ୍ୟର ସମ୍ପତ୍ତିରେ କଣ କରିପାରିବା? ମୋର ଓ ସିଜେଆଇଙ୍କ ନାମରେ କୌଣସି ଚାମ୍ବର ଅଛି କି? ବୋଲି ପ୍ରଶ୍ନ କରିବାରୁ ସିଜେଆଇ କହିଥିଲେ, ମୋ ନିକଟରେ କେବେ କୌଣସି ଚାମ୍ବର ନଥିଲା। ଏହା ଉପରେ ବାର ଆସୋସିଏସନ ଅଧ୍ୟକ୍ଷ ବିକାଶ ସିଂହ କହିଥିଲେ, ତେବେ ସୁପ୍ରିମ କୋର୍ଟରେ ପ୍ରାକ୍ଟିସ କରୁଥିବା ଓକିଲଙ୍କ ସଂଖ୍ୟା ସୀମିତ କରିବାକୁ ହେବ। ଆମକୁ ଓକିଲଙ୍କୁ କହିବାକୁ ହେବ କି ଏହି ସୀମାରୁ ଅଧିକ ଓକିଲ ପ୍ରାକ୍ଟିସ ନ କରନ୍ତୁ। ଏହା ପରେ ସିଜେଆଇ କହିଛନ୍ତି କି, କମନ ଏରିଆକୁ ମହକିଲଙ୍କ ସହ ସାକ୍ଷତପାଇଁ ବ୍ୟବହାର କରାଯାଇ ପାରିବ।
ଶୁଣାଣି କାଳରେ ବିକାଶ ସିଂହ କୋର୍ଟଙ୍କୁ କହିଥିଲେ କି, ପ୍ରଗତି ମୈଦାନ ନିକଟ ପେଟ୍ରୋଲ ପମ୍ପ ସମ୍ମୁଖ ୧.୩୩ ଏକର ଜାଗା ରହିଛି। ଏହା ନିକଟରେ ଫରେନ କରେସ୍ପୋଡେନ୍ସ କ୍ଲବ ଅଛି। ତାହାକୁ ଖାଲି କରିବାକୁ ଆଦେଶ ଦିଆଯାଇ ପାରେ। ତେବେ ଏପରି ନିର୍ଦ୍ଦେଶକୁ କୋର୍ଟ ମନା କରିଥିବା ବେଳେ ୧.୩୩ ଏକର ଜାଗାକୁ ନେଇ କହିଥିଲେ, ଆପଣଙ୍କୁ ୧.୩୩ ଏକର ଜମି ମିଳିଯାଉ, ଆପଣଙ୍କ ଯେତେ ଇଛା ସେତେବେଳେ ଚାମ୍ବର କରନ୍ତୁ।
ନୂଆଦିଲ୍ଲୀଃ ସୁପ୍ରିମକୋର୍ଟର ପ୍ରଧାନ ବିଚାରପତି ପଦରୁ ଅବସର ନେଇଛନ୍ତି ଜଷ୍ଟିସ ଏନ.ଭି.ରମଣା। ୧୬ ମାସ ଧରି ସର୍ବୋଚ୍ଚ ଅଦାଲତର ଶୀର୍ଷ ଆସନରେ ବସି କାର୍ଯ୍ୟ ତୁଲାଇଥିଲେ ବି ମନରେ ଅବଶୋଷ ରହିଗଲା ବୋଲି କହିଛନ୍ତି ଜଷ୍ଟିସ ରମଣା। କାରଣ କେବଳ ୫୦ ଦିନ ଫୁଲ୍ ଫ୍ଲେଜରେ ଶୁଣାଣୀ ସମ୍ଭବ ହୋଇପାରିଥିଲା ତାଙ୍କ ଟର୍ମରେ। ଏହା ସହ ମାମଲାଗୁଡ଼ିକୁ ତାଲିକାଭୁକ୍ତ ଓ ପୋଷ୍ଟିଂ କରିବା ଦିଗରେ ବି ଯଥେଷ୍ଟ ଧ୍ୟାନ ଦେଇପାରିଲେନି ବୋଲି ଦୁଃଖ ପ୍ରକାଶ କରିଛନ୍ତି।
ଦୀର୍ଘ ୨୨ ବର୍ଷ ଧରି ନ୍ୟାୟିକ ବ୍ୟବସ୍ଥାରେ ନିଜକୁ ଜଡ଼ିତ କରି ରଖିଥିଲେ ଜଷ୍ଟିସ ରମଣା। ସୁପ୍ରିମକୋର୍ଟର ପ୍ରଧାନ ବିଚାରପତି ଭାବେ ୧୬ ମାସ ଧରି ସଫଳତାର ସହ ଦାୟିତ୍ୱ ତୁଲାଇବା ପରେ ଆଜି ଅବସର ନେଇଛନ୍ତି। ତେବେ ଫେୟାରଓ୍ୱେଲ ସେରିମନିରେ ଅନେକ ଉପାଦେୟ ପରାମର୍ଶ ଦେବା ସହ ମନରେ ରହିଯାଇଥିବା କିଛି ଅବଶୋଷକୁ ବି ଜାହିର କରିଛନ୍ତି ଜଷ୍ଟିସ ଏନ.ଭି.ରମଣା। ବରିଷ୍ଠ ଜୁନିଅରଙ୍କୁ ଗାଇଡ୍ କରନ୍ତୁ। ଯେଉଁମାନେ ଲିଗାଲ ପ୍ରଫେସନକୁ ଆସୁଛନ୍ତି, ସେମାନଙ୍କୁ ଠିକ୍ ଦିଶା ଦିଅନ୍ତୁ ବୋଲି କହିଛନ୍ତି ରମଣା। ନ୍ୟାୟିକ ବ୍ୟବସ୍ଥାକୁ ସୁଦୃଢ଼ କରିବାକୁ ସମସ୍ତଙ୍କ ସହଯୋଗ ଦରକାର। ଦୁର୍ଭାଗ୍ୟବଶତଃ ତାଙ୍କର ସିଜେଆଇ ଭାବରେ ୧୬ ମାସର କାର୍ଯ୍ୟକାଳ ଭିତରେ କେବଳ ୫୦ ଦିନ ଫୁଲ୍ ଫ୍ଲେଜରେ କୋର୍ଟ ଶୁଣାଣୀ ସମ୍ଭବ ହୋଇପାରିଲା ବୋଲି କହିଛନ୍ତି।
ଯୁଗ ବଦଳୁଛି। ଆଉ ତାକୁ ତାଳ ଦେଇ ନୂଆ ଟେକ୍ନୋଲୋଜି, ଆର୍ଟିଫିସିଆଲ ଇଣ୍ଟେଲିଜେନ୍ସ ଜରିଆରେ ସମାଧାନ ଯାଏ ପହଞ୍ଚିବାକୁ ହେବ। କୋର୍ଟରେ ଗଡ଼ୁଥିବା ମାମଲା ସଂଖ୍ୟାକୁ ନେଇ ଚିନ୍ତାପ୍ରକଟ କରିଛନ୍ତି ଜଷ୍ଟିସ ରମଣା। କାରଣ ତ୍ୱରିତ ବିଚାର କରି ସଂଖ୍ୟାକୁ ହ୍ରାସ କରିବା ସବୁଠୁ ବଡ଼ ଆହ୍ୱାନ। ଏହା ସହ ମାମଲାକୁ ତାଲିକାଭୁକ୍ତ ଓ ପୋଷ୍ଟିଂକୁ ନେଇ ସଠିକ୍ ଭାବରେ ସେ ଧ୍ୟାନ ଦେଇପାରିନାହାନ୍ତି ବୋଲି କହିଛନ୍ତି ଜଷ୍ଟିସ ରମଣା। ଏଥିଲାଗି ସେ ଦୁଃଖପ୍ରକାଶ କରିଛନ୍ତି।
ରମଣା ଅବସର ନେବାର ଦିନକ ଆଗରୁ ବିଲକିସ ବାନୋ ଗଣଦୁଷ୍କର୍ମ ମାମଲାରେ ୧୧ ଦୋଷୀଙ୍କୁ ମୁକ୍ତି ପ୍ରସଙ୍ଗ, ପେଗାସସ ଗୁଇନ୍ଦାଗିରି ମାମଲାର ଶୁଣାଣୀ କରି ଦେଇଥିବା ମନ୍ତବ୍ୟ ସରକାରଙ୍କ ଅଡ଼ୁଆ ବଢ଼ାଇଛି। ଜୁଡିସିଆଲ ଭିତ୍ତିଭୂମି ସୁଦୃଢ଼ ଓ ପଦବୀ ପୂରଣ, ଆଜିକା ଦୁନିଆରେ ବ୍ରିଟିଶ ଅମଳର ରାଜଦ୍ରୋହ ମାମଲାର କି ପ୍ରାସଙ୍ଗିକତା ଆଦି ଅନେକ ମାମଲା ଓ ପ୍ରସଙ୍ଗ ଉପରେ ନିର୍ଭୀକ ଭାବେ ନିଜର ମତ ଓ ରାୟ ରଖୁଥିଲେ। ୪୮ ତମ ସିଜେଆଇ ଭାବେ ଏପ୍ରିଲ ୨୪, ୨୦୨୧ରେ ଦାୟିତ୍ୱ ନେଇଥିଲେ। ସୁପ୍ରିମକୋର୍ଟରେ କାର୍ଯ୍ୟକାଳ ଭିତରେ ସେ ୬୫୭ ଖଣ୍ଡପୀଠର ଅଂଶବିଶେଷ ସାଜିଥିଲେ ଓ ୧୭୪ ରାୟ ଦେଇଥିଲେ। ପରବର୍ତ୍ତୀ ପ୍ରଧାନ ବିଚାରପତି ଭାବେ ସେ ଜଷ୍ଟିସ ୟୁୟୁ ଲଳିତଙ୍କ ନାଁ ସୁପାରିଶ କରିଥିଲେ।
ନୂଆଦିଲ୍ଲୀଃ ମୁଖ୍ୟ ବିଚାରପତି ଏନଭି ରମଣାଙ୍କ ଅବସରର ଗୋଟିଏ ଦିନ ପୂର୍ବରୁ ଦିଲ୍ଲୀ ହାଇକୋର୍ଟ ବାର ଆସୋସିଏସନ ପକ୍ଷରୁ ଆୟାଜିତ ହୋଇଯାଇଛି ଅବସରକାଳୀନ ସମ୍ବର୍ଦ୍ଧନା ସଭା। ଗୁରୁବାର ଆୟୋଜିତ କାର୍ଯ୍ୟକ୍ରମରେ ଯୋଗଦେଇ ରମଣା ବିଚାରପତି ଭାବେ ତାଙ୍କ ପ୍ରାରମ୍ଭିକ ଦିନକୁ ମନେ ପକାଇଥିଲେ।
ରମଣା କହିଥିଲେ, ଦିଲ୍ଲୀ ହାଇକୋର୍ଟ ହେଉଛି ତାଙ୍କ କ୍ୟାରିୟରର ଲଞ୍ଚ ପ୍ୟାଡ। ସେ ମୁଖ୍ୟ ବିଚାରପତି ଭାବେ ଏଠାରୁ ସ୍ବଳ୍ପକାଳୀନ ତାଲିମ ନେଇଥିଲେ। ଦେଶର ରାଜଧାନୀରେ ଅନେକ ଭୟ ଓ ଆଶଙ୍କା ନେଇ ସେ ପହଞ୍ଚିଥିଲେ, କିନ୍ତୁ କର୍ମକ୍ଷେତ୍ରରେ କୌଣସି ପ୍ରକାରର ଚାପର ସମ୍ମୁଖୀନ ହୋଇ ନାହାନ୍ତି। ସେ କହିଛନ୍ତି, ଯେତେବେଳେ ସେ ଆନ୍ଧ୍ର ପ୍ରଦେଶରୁ ରାଜଧାନୀକୁ ଆସିଥିଲେ ତାଙ୍କୁ କୁହାଯାଇଥିଲା ଯେ, ତାଙ୍କ ପରି ଜଣେ ଚାଷୀ ପରିବାରରୁ ଆସିଥିବା ବ୍ୟକ୍ତିଙ୍କ ପାଇଁ ଦେଶର ସବୁଠାରୁ ଜଟିଳ ସହର ସହଜ ହେବ ନାହିଁ। ତେଣୁ ତାଙ୍କୁ ଜଗି ରଖି ପ୍ରତି ଶବ୍ଦ ଉଚ୍ଚାରଣ କରିବାକୁ ହେବ ବୋଲି କୁହାଯାଇଥିଲା।
ତେବେ ବିଚାରପତି ଭାବେ ମୋ ଜୀବନର ସବୁଠାରୁ ସୁଖଦ ସମୟ କଥା ପଚରା ଯାଏ ତେବେ ମୁଁ ଗର୍ବର ସହ କହିବି କି, ଦିଲ୍ଲୀ ହାଇକୋର୍ଟରେ ଥିବା ସମୟ। କାରଣ ଆନ୍ଧ୍ର ପ୍ରଦେଶରେ ୧୩ ବର୍ଷର ବିଚାରପତି କ୍ୟାରିୟରରେ ବହୁ ଚାପ ଓ ଅନ୍ୟାନ୍ୟ ପ୍ରତିକୂଳ ପରିସ୍ଥିତିର ସମ୍ମୁଖୀନ ହୋଇଥିଲି। କିନ୍ତୁ ଏଠାକୁ ଆସିବା ପରେ ମୁଁ ଆଶ୍ଚର୍ଯ୍ୟ ଚକିତ ରହିଥିଲି। ଏମିତି ଗୋଟିଏ ଦିନ ନ ଥିଲା ଯାହାକୁ ମୁଁ ଉପଭୋଗ କରି ନ ଥିଲି ବୋଲି ଜଷ୍ଟିସ ରମଣା କହିଛନ୍ତି।
ଅଗଷ୍ଟ ୨୬ ତାରିଖରେ ଜଷ୍ଟିସ ରମଣା ଅବସର ନେବାକୁ ଯାଉଛନ୍ତି।
ନୂଆଦିଲ୍ଲୀଃ ଭାରତୀୟକରଣ ସେତେବେଳେ ବାସ୍ତବରେ ଭାରତର ଲୋକଙ୍କର ହେବ ଯେତେବେଳେ ଲୋକମାନେ ଭାରତର ବିବିଧତାକୁ ଆପଣେଇ ନେବେ ଓ ତାକୁ ସମ୍ମାନ ଜଣାଇବେ। ସୁପ୍ରିମକୋର୍ଟର ବାର କାଉସିଲ ଦ୍ୱାରା ଦେଶର ୭୬ ତମ ସ୍ୱାଧୀନତା ଦିବସ ପାଳନ ଅବସରରେ ମୁଖ୍ୟ ଅତିଥି ଭାବେ ଯୋଗଦେଇ ସିଜେଆଇ ଏପରି କହିଛନ୍ତି।
ସିଜେଆଇ ନିଜ ସମ୍ବୋଧନର ପ୍ରାରମ୍ଭରେ କହିଛନ୍ତି, ସ୍ୱତନ୍ତ୍ରତା ସଂଗ୍ରାମ ଖାଲି ଉପନିବେସିକ ସତ୍ତାରୁ ମୁକ୍ତି ପାଇଁ ନ ଥିଲା, ବରଂ ସମସ୍ତଙ୍କ ପାଇଁ ସମ୍ମାନ ଓ ଲୋକତନ୍ତ୍ରର ମୂଳଦୁଆ ପକାଇବାକୁ ଥିଲା। ଭାରତରେ ଲୋକତନ୍ତ୍ରର ମୂଳଦୁଆ ପକାଇବାର ଶ୍ରେୟ ଭାରତୀୟ ସମ୍ବିଧାନକୁ ପ୍ରଦାନ କାରିଛନ୍ତି ସିଜେଆଇ । ସେ ଭାରତୀୟ ସମ୍ବିଧାନକୁ ସବୁଠାରୁ ପ୍ରଗତିଶୀଳ ଓ ବୈଜ୍ଞାନିକ ଦସ୍ତାବିଜ ବୋଲି ବର୍ଣ୍ଣନା କରିଛନ୍ତି।
ସ୍ୱାଧୀନତା ମହୋତ୍ସବକୁ ସିଜେଆଇ ୭୫ ବର୍ଷର ପରିବତ୍ତନକାରୀ ଯାତ୍ରା ରୂପେ ଉପସ୍ଥାପିତ କରିବା ସହ ମହାତ୍ମାଗାନ୍ଧୀ, ମୋତିଲାଲ ନେହରୁ, ସର୍ଦାର ବଲ୍ଲଭ ଭାଇ ପଟେଲ, ସିଆର ଦାସ, ଲାଲା ଲଜପତ ରାୟ, ଭଗତ ସିଂ ପ୍ରମୁଖଙ୍କ ପରି ମହାନ ସ୍ୱାଧୀନତା ସଂଗ୍ରାମୀଙ୍କ ଆଇନ ଗତ ଲଢେଇଠାରୁ ରାଜ ରାସ୍ତାରେ ସ୍ୱାଧୀନତା ପାଇଁ ଲଢିଥିବା। ଉପରେ ଆଲୋକପାତ କରିଛନ୍ତି। ସେ ଉନବିବେସିକ ଆଇନ ଓ ବେଆଇନ ସାମ୍ରାଜ୍ୟବାଦ ବିରୋଧରେ ଏହି ରାଷ୍ଟ୍ରବାଦୀ ଓକିଲଙ୍କ ସ୍ୱର ଥିଲା, ଯାହା ରାଷ୍ଟ୍ରର କଥା ଗଠନ କରିଥିଲା ଓ ଭାରତୀୟ ସ୍ୱତନ୍ତ୍ରତା ସଂଗ୍ରାମକୁ ଏକ ନୂଆ ମହତ୍ୱ ପ୍ରଦାନ କରିଥିଲା।
ଏହି ମହୋତ୍ସବ କାଳରେ ସିଜେଆଇ ନ୍ୟାୟପାରିକା ଦ୍ୱାରା ନିଆଯାଇଥିବା ପଦକ୍ଷେପ ଉପରେ ଆଲୋକପାତ ପୂର୍ବକ କହିଛନ୍ତି କି, ଆମ ନ୍ୟାୟିକ ପ୍ରଣାଳୀ ନାହିଁ କେବଳ ଲିଖିତ ସମ୍ବିଧାନ ଓ ତାର ଭାବନା ପ୍ରତି ନିଜ ପ୍ରତିବଦ୍ଧତା ପ୍ରତି ଅଦ୍ୱିତୀୟ, ବରଂ ବ୍ୟବସ୍ଥାରେ ଲୋକଙ୍କ ଦ୍ୱାରା ବ୍ୟକ୍ତ କରାଯାଇଥିବା ଅପାର ବିଶ୍ୱାସର କାରଣ ମଧ୍ୟ। ଲୋକମାନେ ସନ୍ତୁଷ୍ଟ କି, ସେମାନଙ୍କୁ ନ୍ୟାୟପାଳିକାଠାରୁ ଆଶ୍ୱସ୍ତି ଓ ନ୍ୟାୟ ମିଳୁଛି। ସେମାନେ ଜାଣିଛନ୍ତି କି, ଯେତେବେଳେ କିଛି ଭୁଲ ହୋଇଥାଏ, ସେତେବେଳେ ନ୍ୟାୟପାଳିକା ସେମାନଙ୍କ ସହ ଠିଆହେବ। ଭାରତର ସୁପ୍ରିମକୋର୍ଟ ଦୁନିଆର ସବୁଠାରୁ ବଡ ଲୋକତନ୍ତ୍ରରେ ସମ୍ବିଧାନର ସଂରକ୍ଷକ ହୋଇଛି। ସମ୍ବିଧାନ ସୁପ୍ରିମକୋର୍ଟକୁ ପୂର୍ଣ୍ଣ ନ୍ୟାୟ ପାଇଁ ବ୍ୟାପକ ଅଧିକାର ଦେଇଥାଏ।
ଅନୁଚ୍ଛେଦ ୧୪୨ ଅନ୍ତର୍ଗତ ପୂର୍ଣ୍ଣ ନ୍ୟାୟ କରିବାକୁ ଏହି ଶକ୍ତି ସର୍ବୋଚ୍ଚ ନ୍ୟାୟାଳୟର ଆଦର୍ଶ ବ୍ୟକ୍ତକୁ ଜୀବନ୍ତ କରିଥାଏ, ଯାହା, ଯେଉଁଠି ଧର୍ମ, ସେଠି ବିଜୟ ବିଶ୍ୱାସ ଉପରେ ଆଧାରିତ।
ନୂଆଦିିଲ୍ଲୀଃ ବୁଧବାର ଦିନ ସୁପ୍ରିମ କୋର୍ଟ ମୁଖ୍ୟ ବିଚାରପତି ଜଷ୍ଟିସ ଏନ ଭି ରମଣା ବରିଷ୍ଠ ଓକିଲଙ୍କୁ ତ୍ୱରିତ ତାଲିକା କରିବାକୁ ଅନୁମତି ଦେଇ ନାହାନ୍ତି ଓ କହିଛନ୍ତି କି, ଆଡଭୋକେଟ ଅନ ରେକର୍ଡ ବରଂ ଏହାର ଉଲ୍ଲେଖ କରନ୍ତୁ । ଜଣେ ଜୁନିଆର ଆଡଭୋକେଟଙ୍କ ଦ୍ୱାରା ସିଜେଆଇଙ୍କ ନିକଟରେ ବରିଷ୍ଠ ଓକିଲ ଏ ଏମ ସିଙ୍ଘଭିଙ୍କ ମାମଲାର ଶୁଣାଣି ତ୍ୱରିତ କରିବାକୁ ଅପିଲ କରାଯିିବା ପରେ ସିଜେଆଇ ଏପରି କହିଛନ୍ତି । ସିଙ୍ଘଭି ପୂର୍ବରୁ ଭର୍ଚୁଆଲ ମୋଡରେ କୋର୍ଟଙ୍କ ସମ୍ମୁଖରେ ଉପସ୍ଥିତ ହୋଇ ଆସୁଛନ୍ତି ।
କୋର୍ଟ ପ୍ରକ୍ରିୟାରେ ବରିଷ୍ଠଙ୍କୁ ଅନୁମତି ଦେବାରେ ବିରକ୍ତି ପ୍ରକାଶ କରିଛନ୍ତି ସିଜେଆଇ । ସେ କହିଛନ୍ତି, ବରିଷ୍ଠତା ଉଲ୍ଲେଖ ନ କରନ୍ତୁ । ମୁଁ ବରିଷ୍ଠ ବ୍ୟାପାରର ଅନ୍ତ ଚାହୁଁଛି । କ୍ଷମା କରିବେ ସିଙ୍ଘଭି, ମୁଁ ବରିଷ୍ଠଙ୍କ ମନୋରଞ୍ଜନ କରି ନ ଥାଏ ।
ଏହା ପୂର୍ବରୁ ମଧ୍ୟ ବରିଷ୍ଠ ଓକିଲ ସିବଲଙ୍କ ଏତାଦୃଶ କାର୍ଯ୍ୟକୁ ନେଇ ଅସନ୍ତୋଷ ବ୍ୟକ୍ତ କରିଥିଲେ କୋର୍ଟ । ଯେତେବେଳେ ବରିଷ୍ଠ ଓକିଲ ବରିଷ୍ଠତା ପ୍ରଦର୍ଶନ କରିବାକୁ ଚାହିଁଥିଲେ ସିଜେଆଇ କହିଥିଲେ, ସିବଲ ଜୀ, ଏହା ଆପଣଙ୍କ ପାଇଁ ମଧ୍ୟ ଲାଗୁ ହେଉଛି, ତେଣୁ ଦୟାକରି ନିଜ ଏଓଆରଙ୍କୁ ଉଲ୍ଲେଖ କରିବାକୁ କୁହନ୍ତୁ ।
ଅଗଷ୍ଟ ୫ରେ ସିଜେଆଇ ରମଣା ବରିଷ୍ଠ ଓକିଲଙ୍କୁ କହିଥିଲେ ଯେ, କନିଷ୍ଠ ଓକିଲମାନେ ଅନୁରୋଧ କରିଛନ୍ତି କି, ବରିଷ୍ଠତା ତାଲିକା ବେଳେ ଉଲ୍ଲେଖ କରାନ ଯାଉ ।
ବିଚାରାଧୀନ ବନ୍ଦୀଙ୍କୁ ମୁକ୍ତ କରିବାକୁ ତ୍ୱରିତ ପଦକ୍ଷେପ ନିଅ। ସେମାନଙ୍କୁ ଆଇନଗତ ସହାୟତା ଯୋଗାଇଦିଅ। ଜିଲ୍ଲା ଲିଗାଲ୍ ସର୍ଭିସ ଅଥୋରିଟିଙ୍କୁ ଏଭଳି ବାଗରେ ଅପିଲ୍ କରିଛନ୍ତି ପ୍ରଧାନମନ୍ତ୍ରୀ ମୋଦି। ସର୍ବଭାରତୀୟ ଜିଲ୍ଲା ଲିଗାଲ୍ ସର୍ଭିସ ଅଥୋରିଟିର ପ୍ରଥମ ବୈଠକରେ ଏହାକୁ ନେଇ ଗୁରୁତ୍ୱାରୋପ କରିଛନ୍ତି ପ୍ରଧାନମନ୍ତ୍ରୀ। ଲୋକଙ୍କ ବିଶ୍ୱାସ ନ୍ୟାୟିକ ବ୍ୟବସ୍ଥା ଉପରେ ଅତୁଟ ରହିଛି। ଏଥିଲାଗି ଯେ, ନ୍ୟାୟାଳୟର ଦ୍ୱାର ତାଙ୍କ ଲାଗି ସବୁବେଳେ ଖୋଲା। କେହି ସେମାନଙ୍କ ଅସୁବିଧା ନ ଶୁଣିଲେ ବି ଅଦାଲତ ଅଛି ବୋଲି ଏ ବିଶ୍ୱାସ ମନରେ ରହିଛି। ଗଲା ୮ ବର୍ଷ ଭିତରେ ସରକାର ନ୍ୟାୟାଳୟର ଭିତ୍ତିଭୂମିକୁ ସୁଦୃଢ଼ କରିବାକୁ ନିରନ୍ତର ପ୍ରୟାସ ଜାରି ରଖିଛନ୍ତି। ଏଥିଲାଗି ୯ ହଜାର କୋଟି ଟଙ୍କା ବି ମଞ୍ଜୁରୀ ପାଇଛି। ଜିଲ୍ଲା କୋର୍ଟରେ ୧ କୋଟି, ସୁପ୍ରିମକୋର୍ଟ ଓ ବିଭିନ୍ନ ହାଇକୋର୍ଟରେ ୬୦ ଲକ୍ଷ ମାମଲା ଭର୍ଚ୍ଚୁଆଲରେ ଶୁଣାଣୀ ହୋଇଛି। ବିଶେଷ କରି କୋଭିଡ୍ ସମୟରେ ଭର୍ଚ୍ଚୁଆଲ ଶୁଣାଣୀରେ ଗୁରୁତ୍ୱ ବାରି ହୋଇପଡ଼ିଥିଲା। ସମ୍ୱିଧାନସମ୍ମତ ନିଜର ଅଧିକାର ଓ କର୍ତ୍ତବ୍ୟ ବାବଦରେ ଲୋକଙ୍କୁ ସଚେତନ କରିବା ଅଧିକ ଜରୁରୀ ବୋଲି ମତବ୍ୟକ୍ତ କରିଛନ୍ତି ପ୍ରଧାନମନ୍ତ୍ରୀ।
ଲୋକଙ୍କ ବିକାଶ ପାଇଁ ପରବର୍ତ୍ତୀ ପୀଢିକୁ ଟେକ୍ନୋଲୋଜି ଉପରେ ଅଧିକ ଫୋକସ୍ କରିବାକୁ ହେବ ବୋଲି ପରାମର୍ଶ ଦେଇଛନ୍ତି ମୋଦି। ସେପଟେ ସୁପ୍ରିମକୋର୍ଟର ପ୍ରଧାନ ବିଚାରପତି ଜଷ୍ଟିସ ଏନ.ଭି.ରମଣା କହିଛନ୍ତି କି, ଜିଲ୍ଲା ନ୍ୟାୟିକ ବ୍ୟବସ୍ଥା ଏବେକାର ସମୟ ପାଇଁ ଅତି ଅପରିହାର୍ଯ୍ୟ ହୋଇପଡ଼ିଛି। ବିଶେଷ କରି ତଳକୋର୍ଟକୁ ସୁଦୃଢ଼ କରିବା ଅଧିକ ଆବଶ୍ୟକ। କାରଣ ଜିଲ୍ଲା କୋର୍ଟ ହିଁ ଲୋକଙ୍କୁ ନ୍ୟାୟ ଦେବାର ପ୍ରଥମ କଣ୍ଟାକ୍ଟ ପଏଣ୍ଟ। ପ୍ରତି ପ୍ରଗତିଶୀଳ ନୀତି ଏକ ସୁଦୃଢ଼ ମୂଳଦୁଆ ଆବଶ୍ୟକ କରେ। ଆଉ ଏହି ସମାନ କଥା ଜୁଡିସିଆରୀରେ ବି ଦରକାର। ଲୋକମତରେ ଜିଲ୍ଲା କୋର୍ଟରୁ ହିଁ ନ୍ୟାୟାଳୟର ଦ୍ୱାରସ୍ଥ ହୋଇ କି ଅନୁଭୂତି ସାଉଁଟିଛନ୍ତି, ଏଇଠୁ ହିଁ ଲୋକେ ଅଭିଜ୍ଞତା ହାସଲ କରିନିଅନ୍ତି। ସେଥିଲାଗି ତ ତଳକୋର୍ଟର କାନ୍ଧରେ ବଡ଼ ଗୁରଭାର ରହିଛି। କାରଣ ତଳକୋର୍ଟ ହିଁ ଲୋକଙ୍କ ଅସୁବିଧା ଓ ସାମାଜିକ ପ୍ରସଙ୍ଗକୁ ଠିକ୍ ଭାବରେ ବୁଝିପାରିବାର ପ୍ରକୃଷ୍ଠ କ୍ଷେତ୍ର ଅଟେ। ଆଉ ଏଥିପାଇଁ ମଲଟିଫେସେଟ୍ ଟାସ୍କ ଓ ରୋଲ୍ ନିର୍ବାହ କରିବାକୁ ପଡ଼ିବ ଜିଲ୍ଲା କୋର୍ଟଗୁଡିକୁ ବୋଲି ପରାମର୍ଶ ଦେଇଛନ୍ତି ପ୍ରଧାନ ବିଚାରପତି।
ଯଦି କୋର୍ଟ ସମ୍ମୁଖୀନ ହେଉଥିବା ସମସ୍ୟାକୁ ଲୁଚାଇବ, ଚାପରେ ରହିବ ଓ ଠିକଣା ଭାବରେ ଜଣାଇବନି, ତେବେ ସିଷ୍ଟମ ହଲିଯିବ। ଏପରିକି ପ୍ରଧାନ ବିଚାରପତି ଆଶଙ୍କା ବି କରିଛନ୍ତି କି, ଏଭଳି ମନୋଭାବ ରହିଲେ, ସାମାଜିକ ନ୍ୟାୟ ଦେବାରେ ଅଦାଲତ ନିଜର ସାମ୍ୱିଧାନିକ ଦାୟିତ୍ୱ ନିର୍ବାହ କରିପାରିବନି। ସେଥିଲାଗି ଡିବେଟ୍ ଓ ଡିସାଇଡ୍ ଥିଓରୀକୁ ଅନୁସରଣ କରିବାକୁ ଆହ୍ୱାନ ଦେଇଛନ୍ତି ପ୍ରଧାନ ବିଚାରପତି ଜଷ୍ଟିସ ରମଣା। ଚାକିରୀର ସର୍ତ୍ତ, ପାରିଶ୍ରମିକ ଓ ଭିତ୍ତିଭୂମିର ଆହ୍ୱାନ ଯେମିତି ଚାପର ଗୋଟିଏ ଗୋଟିଏ ଆଧାର ବୋଲି ଦର୍ଶାଇଛନ୍ତି ଜଷ୍ଟିସ ରମଣା। ବିଚାରାଧୀନ ବନ୍ଦୀଙ୍କ ବାବଦରେ ତ୍ୱରିତ ଶୁଣାଣୀ ଓ ବିଚାରକୁ ନେଇ ଗୁରୁତ୍ୱାରୋପ କରିଛନ୍ତି ପ୍ରଧାନ ବିଚାରପତି। ଓକିଲଙ୍କ ପ୍ରଭାବଶାଳୀ ଯୁକ୍ତି ଓ ତର୍କ ଯେତିକି ଜରୁରୀ। ସେଭଳି ଭାବରେ ଓକିଲ ବି ସମର୍ପିତ ହେବା ଦରକାର।
କାରଣ ବିଚାରାଧୀନ ବନ୍ଦୀ ତଥା ସେମାନଙ୍କ ମହକିଲର ସ୍ଥିତି ଓ ଆବଶ୍ୟକତାକୁ ହୃଦୟଙ୍ଗମ କରିବା ଦରକାର ଓକିଲ। ସେଥିଲାଗି ଜେଲକୁ ଭିଜିଟ୍ କରି ମହକିଲଙ୍କ ବାସ୍ତବତାକୁ ବୁଝିବା ଦରକାର। ଏଡିଆର ଓ ଲୋକଅଦାଲତକୁ ସୁଦୃଢ କଲେ ଅଦାଲତରେ ଗଡ଼ୁଥିବା ମାମଲାର ବୋଝ ଓ ବ୍ୟାକଲଗ୍ ଦୂର ହୋଇପାରିବ ବୋଲି ମତପୋଷଣ କରିଛନ୍ତି ପ୍ରଧାନ ବିଚାରପତି। କାରଣ ଏହି ଦୁଇଟି ପ୍ଲାଟଫର୍ମରେ ଲକ୍ଷ ଲକ୍ଷ ଲୋକ ନିଜର ଅଭିଯୋଗର ସମାଧାନ ପାଇପାରୁଛନ୍ତି। ଦେଶର ଶକ୍ତି ହେଉଛନ୍ତି ଯୁବବର୍ଗ। ଯଦି ସେମାନଙ୍କୁ ଉପଯୁକ୍ତ ତାଲିମ ଦିଆଯାଏ, ତେବେ ସେମାନଙ୍କର ଦକ୍ଷତାକୁ ସାମାଜିକ ଓ ଅର୍ଥନୈତିକ ପ୍ରଗତିରେ ଲଗାଯାଇପାରିବ। ଜନସଂଖ୍ୟାର ୭୦ ପ୍ରତିଶତ ଲୋକଙ୍କୁ ମାଗଣା ଆଇନଗତ ସହାୟତା ଯୋଗାଇଦେବାର ଲକ୍ଷ୍ୟ ରହିଛି। ସେପଟେ କେନ୍ଦ୍ର ଆଇନମନ୍ତ୍ରୀ କିରଣ ରିଜ୍ଜୁ କହିଛନ୍ତି କି, ଫ୍ୟାମିଲି କୋର୍ଟରେ ଗଡ଼ୁଥିବା ମାମଲାକୁ ତ୍ୱରିତ ସମାଧାନ ଲାଗି ସୁନିଶ୍ଚିତ କରାଯାଉଛି। ଏବେ ୧୧ ଲକ୍ଷରୁ ବେଶୀ ମାମଲା ପେଣ୍ଡିଂ ଅଛି। ପରିବାରରେ ବଡ଼ଙ୍କ ଭିତରେ ବିବାଦରୁ କାହିଁକି ଛୋଟ ପିଲା ଭୋଗିବେ।
ସେଥିଲାଗି ପରିବାର ଅଦାଲତରେ ଗଡ଼ୁଥିବା ମାମଲାର ତ୍ୱରିତ ବିଚାର ଲାଗି ଜିଲ୍ଲା ଜଜ୍ ଙ୍କୁ ଅପିଲ୍ କରିଛନ୍ତି ମନ୍ତ୍ରୀ ରିଜ୍ଜୁ। ଲୋକସଭାରେ ଫ୍ୟାମିଲି କୋର୍ଟ ଆମେଣ୍ଡମେଣ୍ଟ୍ ବିଲ୍ ୨୦୧୧ ପାରିତ ହୋଇସାରିଛି। ଆସନ୍ତା ସପ୍ତାହରେ ରାଜ୍ୟସଭାରେ ଉପସ୍ଥାପିତ ହେବ। ଟେଲି- ଲ ପ୍ରୋଗ୍ରାମ ପାଇଁ ପ୍ରତି ଜିଲ୍ଲାରେ ନାଲସା ୭ଶହ ଆଇନଜୀବିଙ୍କୁ ନିଯୁକ୍ତି ଦେବାକୁ ଯାଉଛି। ଏହି ଏମପ୍ୟାନେଲ୍ ଲୟର ରେଫେରାଲ ଲୟର ଭାବରେ ପରିଗଣିତ ହେବେ ଓ ସମସ୍ୟାକୁ ଏଡ଼ାଇବା ସହ ପ୍ରି-ଲିଟିଗେସନ ଷ୍ଟେଜ୍ରୁ ସମସ୍ୟା ତୁଟାଇବାକୁ ପ୍ରୟାସ କରିବେ। ନ୍ୟାୟବନ୍ଧୁ ଯୋଜନାରେ ୧୧୨ ଆକାଙ୍କ୍ଷୀ ଜିଲ୍ଲାରେ ଲୋକଙ୍କୁ ଆଇନଗତ ଶିକ୍ଷା, ସଚେତନ କରାଇବାକୁ ପ୍ରୟାସ ଜାରି ରହିଛି। ଅଗଷ୍ଟ ୧୫ ନଚେତ୍ ତା ଆଗରୁ ଅଧିକରୁ ଅଧିକ ବିଚାରାଧୀନ କଏଦୀଙ୍କୁ ମୁକ୍ତ କରିବାକୁ ଟାର୍ଗେଟ ରହିଛି। ଆଜାଦି କି ଅମୃତ ମହୋତ୍ସବ ପାଳନ କରୁଥିବାରୁ ଏହି ଟାର୍ଗେଟ ରହିଛି ବୋଲି କହିଛନ୍ତି କେନ୍ଦ୍ର ଆଇନ ମନ୍ତ୍ରୀ।
ଓଟିଏମ୍ ର ଅନ୍ତିମ ସଂସ୍କାର!
Naxatra News, a NK Media Venture is the first 24x7 Odia Current affairs and News channel of Odisha. Set up in 2009 and headquartered at Bhubaneswar, it believes in its motto "POWER OF TRUTH". Known for raising social issues through its hard hitting stories and shows, Naxatra News is Odisha's only Unbiased News Channel which is driven towards the welfare of the people.
